medieval-data/medieval-latin-ner-HOME-Alcar huggingface dataset:
Universis Christi fidelibus presentes litteras inspecturis frater D . permissione divina abbas Sti Martini Pontisarensis licet indignus et ejusdem loci conventus , salutem in Domino . Notum facimus quod nos volumus et concessimus quod Domus Dei Pontisarensis de cetero habeat et percipiat quindecim solidos parisienses annui census cotagii quos consuevimus percipere singulis annis , hiis terminis inferius annotatis , videlicet octo solidos parisienses in domo que fuit Roberti dicti Blanche juxta Carnificiam , reddendos videlicet quinque solidos in octabis Pasche , ad festum Sancti Remigii decem et octo denarios , et ad natale Domini decem et octo denarios . Alios vero quinque solidos assignavimus eidem Domui percipiendos supra domum Johannis dicti Pasquier que est in vico per quem itur a Carnificia apud Sanctum Machutum reddendos medietatem ad Pascham et aliam medietatem ad festum sancti Remigii . Residuum vero videlicet duos solidos parisienses percipiet dicta Domus Dei supra medietatem cujusdam domus site in vico qui dicitur Milicia juxta aliam medietatem ejusdem domus , que est Rostie Berbiz , quam tenet Johannes dictus Juvenis . Pro hac autem concessione quitaverunt nobis magister et fratres dicte Domus Dei quindecim solidos parisienses quos percipere consueverunt in quadam masura retro celarium nostrum juxta Crucem Britonarie , que masura nostra est et de nobis movet . Promiserunt etiam dicti magister et fratres quod contra hujusmodi concessionem et commutationem inter nos et ipsos ad invicem factam , per se vel per alios non venient in futurum . Nos autem promisimus et promittimus quod contra assignationes predictas per nos vel per alios de cetero nullatenus veniemus . In cujus rei testimonium presentibus litteris sigilla nostra duximus apponenda . Anno Domini Mº CCº quinquagesimo sexto , mense maio .
Sciant omnes tam presentes quam futuri quod nos dominus Petrus de Carcio miles et Johannes dictus Gales dicte ville , armigeri fratres , repartiti fuimus et sedimus , et in perpetuum concessimus pro parte terre , Nicholao de Marcho armigero et Ysabelli uxori sue , sorori nostre , vinginti quinque sextarios bladi ybernagii et tresdecim sextarios avene ad mensuram Pontisare , percipiendos et levandos in nostra campiparte de Mesieres ubicumque sit dicta campipars vel veniat , persolvendum infra diem Omnium Sanctorum annuatim de dicto blado quod venit ad dictam campipartem sine impejoratione aliqua , et de tali avena similiter . Tali vero conditione quod ego dictus Johannes aliquid de dicta campiparte non possum percipere nec levare , nisi unum modium grani , donec de predictis omnibus , predictis Nicholao et Ysabelli uxori sue vel eorumdem heredibus plenarie fuerit satisfactum . Et si forte contigerit quod ego dictus Johannes in solutione omnium predictorum vel alicujus rei in parte ad dictum terminum deficeram , tenerer predictis Nicholao et Ysabelli uxori sue vel eorum heredibus in duobus solidis parisiensibus , nomine pene , pro qualibet die defectus , cum debito reddere principali . Hec autem . . . teneor reddere fide mea prestita corporali . Quod ut ratum et firmum permaneat , presentes litteras sigilli mei munimine confirmavi . Ego autem Petrus miles , de cujus feodo movet dicta campipars , omnia predicta approbavi . . . et sigilli mei munimine roboravi . Datum et actum anno Domini Mº CCº quinquagesimo septimo , mense mayo .
Universis presentes litteras inspecturis , maior et pares communie Pontisare , salutem in Domino . Noveritis quod nos in nostra presentia constituti Julianus de Ponte burgensis Pontisare , et Petronilla uxor ejus recognoverunt communi assensu eorum , vendidisse et in perpetuum quitavisse Excellentissimo Domino Ludovico Dei gratia Francorum Regi , pro ducentis libris parisiensibus suis quitis , de quibus tenuerunt se bene et integre pro pagatis in pecunia numerata , duas partes totius prati quod solet dici pratum Regis , liberas et immunes ab omni debito , censu , redditu et alio aliquo honere et etiam quiquid juris habebant vel habere poterant in predicto prato , excepto censu qui debebatur Domino Regi pro eodem , tenendum et habendum Domino Regi vel ejus causam habentibus , libere , pacifice , hereditarie et quiete . Dicti vero Julianus et Petronilla uxor ejus per obligationem omnium bonorum suorum mobilium presentium et futurorum , ubicumque sint et fuerint , predictas duas partes tocius dicti prati ut dictum est , venditas Domino Regi vel ejus causam habentibus , contra omnes ad usus et consuetudines patrie promiserunt bene et fideliter garandire . Johannes vero dictus Salnarius , Guillelmus Minerius et Johannes dictus Donic ? burgenses Pontisare de omnibus promissis et singulis fideliter observendis et ut dictum est , garantizandis , ad instanciam dictorum Juliani et Petronille uxoris sue constituerunt se fidejussores unusquisque in solidum coram nobis . In cujus rei testimonium et munimen , apud peticionem dictorum Juliani et Petronille uxoris ejus et etiam dictorum fidejussorum presentes litteras sigilli communie Pontisare ad causa munimine duximus roborari . Datum anno Domini Mº CCº quinquagesimo septimo , mense febriarii .
Notum sit omnibus tam futuris quam presentibus quod Matheus comes Bellimontis dedi et concessi Garino de Campaniis preposito meo et heredibus suis , domum suam in quam manet et aream granchie mee , cum ipsa granchia , liberam et immunem ab omni servicio et corveia et ab omni exactione , per recompensationem et cum cambio domus sue , quam ad opus meum retinui , excepto quod dabit in singulis annis lucium unum de quinque solidis in die dominica de Quintatia . Quod ut ratum et inconcussum permaneat , presentem cartam sigilli mei munimine roboravi . Actum anno gracie Mº CCº mense septembris .
Omnibus hec visuris , Vice-gerens Reverendi Patris O . Dei gratia Rothomagensis archiepiscopi in Vulcasino Francie salutem in Domino . Noveritis quod in nostra presencia constituti Julianus de Ponte et Petronilla uxor ejus , tunc de parochia Beate Marie Pontisarensis , recognoverunt se vendidisse Domino Regi Francie illustri . . . . . duas partes tocius prati et etiam totius manerii siti in eodem prato , quod pratum dicitur Pratum Regis et situm est infra metas parochie Beate Marie de Pontisara , justa fossatum Domini Regis ex una parte , et justa quemdam territorium quod vocatur Vinet ex altera . . . Juraverunt insuper dicta Julianus et Petronilla coram nobis , tactis sacro sanctis Evangeliis , spontanee , quod in premissis ratione dotis , dotalicii , donationis propter nuptias , conquestus , eleemosine seu quaqua aliqua alia ratione , nichil de cetero reclamabunt . . . Datum anno Domini Mº CCº quinquagesimo septimo , mense febriarii .
Ego Radulphus dictus de Petralata burgensis Pontisare . Notum facio universis pres . litt . insp . Quod ego excambium quod Johannes dictus de Chambliaco et Marta uxor ejus fecerunt Excellentissimo Domino Ludovico Regi Francorum videlicet de medietate cujusdam domus site in vico Pontis Pontisare inter Domum Richardi dicti de Locis ex una parte et domum Symonis dicti Juvenis ex altera , quam medietatem domus dicti Johannes et Marta uxor ejus tenebant de me ad duos denarios censuales , volo , laudo benigniter et concedo . Et quodcumque juris seu dominii in medietate predicte domus habebam vel habere poteram Domino Regi vel ejus successoribus quito plenius et concedo . Promittens quod in dicta medietate jam dicte domus vel in pertinentiis ejus per me vel per alium nichil de cetero reclamabo . Immo predictam medietatem prefate domus a predicto censu liberam et immunem contra omnes ad usus et consuetudines patrie Domino Regi vel ejus successoribus garantizabo de cetero in manu mortua possidendam . Quod ut firmum et stabile permaneat in futurum ego predictus Radulphus presentes litteras sigilli mei munimine roboravi . Actum anno Domini Mº CCº Lº octavo , mense maio .
Ego Guillelmus dictus le Tyois miles notum facio universis presentes litteras inspecturis quod ego mortificationem et quitationem quas Radulphus dictus de Petralata burgensis Pontisarensis fecit Excellentissimo Domino Ludovico regi Francorum videlicet de medietate cujusdam domus site in vico Pontis Pontisare inter domum Richardi dicti de Locis ex una parte et domum Symonis dicti Juvenis ex altera in censiva dicti Radulphi scilicet ad duos denarios censuales , quam medietatem dicte domus idem Radulphus tenebat de me , volo , laudo benigniter et concedo . Et quicquid juris seu dominii . . . in medietate domus predicte vel in pertinentiis . . . Immo eandem medietatem dicte domus ab omni censu liberam . . . permaneat , ego dictus Guillelmus miles ad instantiam dicti Radulphi presentes litteras sigilli mei muninime roboravi . Actum anno Domini Mº CCº Lº octavo , mense maio .
Universis ad quos presentes littere pervenerint , Mathurina Altebruerie humilis priorissa , totius que loci conventus , salutem in Domino . Cum Johannes dictus Chanberi et ejus uxor burgenses Pontisare , tenerant a nobis et possiderant quondam partem cujusdam domus site juxta vel prope pontem Pontisare , ad unum denarium censualem per annum et Dominus Rex Francorum dictam domum ad opus suum et voluntatem suam faciendam in manu sua ceperit , nos eidem de assensu capituli nostri , dictum denarium censualem quem pro dicta domo annis singulis percipiebamus , benigne et voluntarie , et sine coactione aliqua quitavimus , pro tali recompensatione quam ipse vel ejus mandati nobis pro dicto denario censuali duxerint faciendam , omne jus et dominium quod habebamus in dicta domo , racione census predicti , in Dominum Regem transferendo , volentes et concedentes quod omnia que poteramus et debebamus reclamare in predictis domo et censu , Dominus Rex inperpetuum in manu mortua teneat , possideat et habeat utsuper his omnibus predictis suam plenarie faceat voluntatem . In cujus rei testimonium presentes litteras fecimus sigilli nostri munimine roboratas . Datum anno Domini Mº CCº Lº octavo , die festo Ascensionis Domini .
Universis presentes litteras inspecturis , Soror Johenna divina miseratione Fontis Ebraldi humilis abbatissa , eternam in Domino salutem . Noverit universitas vestra quod nos quitationem quam fecerunt priorissa et prior et conventus Alte Bruerie Excellentissimo Domino Regi Francorum de uno denario censuali per annum quem percipere et habere consueverant idem priorissa prior conventus , a Johanne dicte Chanberi et ejus uxore burgensibus Pontisare ratione partis cujusdam domus site justa vel ante pontem Pontisare quam idem Johannes et ejus uxor tenebant a dictis priorissa priore et conventu , ad dimidium unum denarium censualem per annum , et de omni jure et dominio que habebant vel habere poterant in ipsa domo , ratione census predicti , et omnia supradicta quitavit dicto Domino Regi in ipsum eadem transferendo ratam habemus ex tenore presentium confirmamus . Datum anno Domini millo ducentesimo quinquagesimo octavo , mense maio .
Ego domina Ada de Travailles notum facio universis presentes litteras inspecturis , quod ego vendicionem et quitacionem quas Guillelmus dictus d'Espeluches et Emelina soror ejus et Richardus Hurtaut et Droco d' Espeluches et Radulphus dictus li Courteis et Galterus dictus de Insula fecerunt Excellentissimo Domino Ludovico Francie Regi de domibus quas habebant apud Pontisarem in loco ubi construitur Domus Dei Pontisarensis , quas tenebant predicti de me ad quindecim denarios censuales , volo , laudo plenarie et concedo , et quicquid juris seu dominii in predictis habebam vel habere poteram Domino Regi vel ejus successoribus quito benigniter et concedo , promittens bona fide quod in predictis domibus vel pertinenciis eorum nichil de cetero per me vel per alium reclamabo , immo predictos domos a predicto censu liberas et immunes contra omnes ad usus et consuetudines patrie , Domino Regi vel ejus successoribus garantizabo de cetero , in manu mortua possidendas . Quod ut firmum et stabile permaneat , Ego predicta domina Adda presentes litteras sigilli mei munimine roboravi . Datum anno Domini Mº CCº quinquagesimo octavo mense junio .
Ego Petrus dictus Abin domicellus . Notum facio universis presentes litteras inspecturis quod ego vendicionem et quitacionem quas Guillelmus dictus de Espeluchiis et Emmelina soror ejus et Richardus Hurtaut et Droco de Espeluchiis , Radulphus dictus le Courtois et Galterus dictus de Insula fecerunt Excellentissimo Domino Ludovico Regi Francie de domibus quas habebant apud Pontisarem in loco ubi construitur Domus Dei Pontisarensis , quas tenebant predicti de me ad quindecim denarios censuales , et mortificacionem quam domina Ada de Travailles fecit Domino Regi de predictis domibus quas tenebat de me , volo , laudo benigniter et concedo et quicquid juris seu dominii in predictis habebam vel habere poteram Domino Regi vel ejus successoribus quito . . . ut suprà . Quod ut firmum et stabile permaneat , Ego predictus Petrus presentes litteras ad instanciam dicte domine Ade sigilli mei munimine roboravi . Datum anno Domini Mº ducentesimo quinquagesimo octavo , mense junio .
Ego Theobaldus dictus Delicatus miles . Notum facio omnibus presentes litteras inspecturis quod ego vendicionem quam Renaudus dictus Malus Clericus burgensis Pontisare et Domiana uxor ejus fecerunt Excellentissimo Domino Ludovico Regi Francie de medietate cujusdam domus quam tenebant de me ad duodecim denarios censuales , que sita erat in loco ubi nova Domus Dei de Pontisara construitur , et etiam mortificationem et quitationem quas Petrus dictus Abin domicellus et domina Ada de Travailles fecerunt dicto Domino Regi de quibusdam aliis domibus in predicro loco existentibus quas iidem Petrus et domina Ada tenebant de me , volo , laudo benigniter et concedo , et quicquid juris seu dominii in omnibus predictis domibus habebam vel habere poteram Domino Regi vel ejus successoribus quitto ad plenum . . . . . Quod ut firmum et stabile permaneat , ego predictus Theobaldus miles presentes litteras sigilli me munimine roboravi . Actum anno Domini Mº CCº quinquagesimo octavo , mense julii .
Omnibus hec visuris frater Odo permissione divina Rothomagensis ecclesie minister indignus , salutem eternam in Domino . Noveritis quod Reginaldus presbiter , rector ecclesie Beati Andree de Pontisara , dicebat obventiones hospitalis Beati Nicholai juxta pontem Pontisare , jure parochiali debitas , ad se ratione sue predicte ecclesie pertinere , eo quod infra metas ejusdem parochie predictum hospitale dicitur situm esse , et dicebat predictum hospitale sibi teneri in viginti et septem solidis parisiensibus annui redditus . Tandem dictus rector in nostra presencia constitutus , occasionem discordie cupiens evitare , redditus et obventiones prefatas hospitali predicto quitavit in perpetuum et remisit pro sexaginta et decem solidis parisiensibus percipiendis annuatim a predicto rectore et successoribus ejus , a prepositura Excellentissimi viri Ludovici Dei gratia Regis Francorum apud Pontisaram , prout in litteris ejusdem Domini Regis super hoc confectis dicitur plenius contineri . Preterea ne occasione subjectionis vel juris parochialis alicujus , in predicto hospitali commemorantes ab infirmorum obsequiis abstrahi contingat , aut etiam molestari , dictus rector suo et ecclesie sue nomine , hospitali memorato omne jus parochiale , pietatis intuitu , quitavit in perpetuum et remisit . Nos autem quitationem et remissionem supradictas , prout rite et provide facte sunt , pontificali auctoritate duximus confirmandas . Datum anno Domini Mº ducentesimo quinquagesimo nono , mense septembri .
Ludovicus Dei Gracia Francorum Rex . Noverint universi presentes pariter et futuri quod nos divini amoris intuitu priori et fratribus Domus Dei Pontysarensis et pauperibus degentibus in eadem , concessimus ut de omnibus rebus in eorum usus proprios convertendis , in propriis pedagiis nostris per totam terram nostram , tam per aquam quam per terram , quitti sint in perpetuum et immunes ab omni pedagio , theloneo , passagio , pontagio , cotagio vel alia costumia quacumque . Quod ut ratum et stabile permaneat in futurum presentes litteras sigilli nostri fecimus impressione muniri . Actum apud Regalem montem anno Domini Mº CCº quinquagesimo nono , mense decembris .
Notum sit omnibus ecclesie filiis fidelibus quod Godefridus de Herenni & Mathildis uxor ejus et Droco frater ejus germanus et Isabel uxor ejus que fuit filia Achonis de Bithinvilerz vendiderunt Domui Dei de Pontisara unum modium bladi in parte sua decime quam habent apud Gerincourt libere et quiete in perpetuum possidendam . Et preterea prenominati milites et uxores eorum pro animabus suis et antecessorum suorum dederunt in eleemosinam perpetuo durandam duos sextarios bladi ad luminare olei ante altare Beati Guillelmi . Et de hac venditione et hac donatione suum domum super altare Beati Nicholai presentaverunt . Et si aliquid impedimentum aliquo modo oreretur , quod predicta Domus Dei plenarie non possideret et haberet singulis annis bladum predictum , predicti milites et uxores eorum dederunt Domui Dei per defectum in contraplegium universas res suas tam in redditibus quam in aliis . Hanc pactionem & donationem predicto modo factam fiduciaverunt tenendam Domui Dei . Sciant presentes et futuri quod ego Gaudefridus sigilli mei auctoritate ut firmiter teneretur hanc rem confirmavi . Istis assistentibus ex parte nostra testibus : Radulpho de Gerincourt . Guiardo fratre ejus . Reinero filio Radulphi . Radulpho de Balincourt . Ex parte Domus Dei Adam de la Rouel tunc temporis maiore communie Pontisare . Richardo Drapario . Odone fratre ejus . Roberto Camerario . Radulpho Doliatore . Alberico de Godengres . Gerardo de Petralata . Actum anno Incarnati verbi m . ccº primo magistris & procuratoribus predicte Domus Thomas Textore & Guillelmo de Muncie .
Sciant omnes presentes pariter et futuri quod ego Theophania de Faiel quondam uxor domini Eustachii de Faiel militis , pro salute anime mee , patris , matris , et animis antecessorum meorum , volo , laudo et gratas habeo venditionem et quitationem quas fecerunt Andreas dictus Parvus Oculus et Ysabel uxor ejus , priori , fratribus et sororibus Domus Dei de Pontisara juxta pontem , de quadam domo que movet de feodo meo , sita apud Pontisaram in vico Beate Marie Pontisare , et quadam pecia terre eidem domui adjacente , quas domum et terram pacifice , libere et quiete imperpetuum in manu mortua possidendas com omni jure et dominio quod habebam vel habere poteram in eisdem , dictis priori et fratribus et sororibus dicte Domus , et eorum successoribus , de me et meis heredibus quito penitus et dimitto , et in super domum et terram supradictas dictis priori fratribus et sororibus guarantizare de cetero quod omnes me et heredes meos obligo et promitto . Et ad hoc confirmendum , in viduitate sigillo meo presentes roboravi . Ego autem Matheus de Montfaucon armiger , secundus dominus dictarum domus et terre , pro salute anime mee , patris , matris et omnium antecessorum meorum venditionem et quitationem predictas volo , laudo et in manu mortua possidendas concedo . Et ut hoc firmum et stabile permaneat , sigillo meo una cum sigillo dicte Theophanie confirmavi . Ego vero Matheus de Trie comes de Dantmartin capitalis dominus domus et terre jamdictarum , has venditionem et quitationem prenotatas volo , laudo et in manu mortua possidendas concedo . . . Et ad perpetuum robur prescriptorum , presentes litteras una cum sigillo dictorum Theophanie et Mathei sigilli mei munimine confirmavi . Actum anno Verbi incarnati Mº CCº quinquagesimo nono , mense febriarii .
Notum sit omnibus presentibus et futuris quod ego Adam de Guallonnel miles filius domini Johannis de Guallonnel militis , vendidi et concessi et penitus quitavi priori fratribus et sororibus Domus Dei de Pontysara juxta pontem et eorum successoribus , quod habebam et habere poteram apud Pontysaram videlicet in vico de Aneri et in territorio de Rourai quod vocatur la Haie Milescent et in valle de sub nemore de Aneri et in valle de Valle Gerout et in territorio de Maloesel et inter vallem Hermer et Pontysarám , tam in domibus quam in terris vineis et aliis redditibus qui apud Pontysaram reddebantur , omnibus pertinenciis , jure atque dominio predictorum , pro trescentis libris parisiensibus de quibus jam mihi plenius extitit satisfactum . Tenendum , habendum et jure hereditario possidendum pacifice libere et quiete dictis priori . . . et eorum successoribus absque ulla contradictione in posterum . . . . Salvo jure Regis Francie Capitalis domini predictorum . Et ut hoc firmius futus temporibus perseveret , sigilli mei munimine roboravi . Actum anno Incarnationis Dominice Mº CCº sexagesimo , mense majo .
Omnibus hec visuris , Vicarius Rothomagensis archiepiscopi in Pontisara et in Vulgasino Francie salutem in Domino . Notum facimus quod in nostra constituti presencia Theobaldus de Genci , Aden et Petrus de Genci armigeri , Parisiensis dyocesis tunc temporis , ut dicebant , domini terreni totius manerii quod habebant & emerant ut dicitur Johannes de Ruella et Odelina ejus uxor , a domino Roberto dicto Latruie milite , quod quidem manerium situm est , ut dicitur , in vico Pontis de Pontisara , inter portam dicti pontis , ex una parte , et domum Johannis dicti Luilier ex altera , sicut dictum manerium a duobus vicis usque ad aquam latitudine et longitudine se comportat , voluerunt & concesserunt quod Domus Dei de Pontisara teneat et possideat dictum manerium in manu mortua et ex illa suam possit facere voluntatem , absque contradictione alicujus . Juraverunt insuper coram nobis sponte , tactis sacrosanctis Evangeliis , predicti armigeri , quod in dicto manerio , ratione dominii hereditatis , minoris etatis , seu quaque aliqua alia ratione nichil de cetero reclamabunt . Pro predicta autem concessione ab ipsis dicte Domui ut dictum est facta , ipsi a dicta Domo recognoverunt se recepisse viginti quinque libras parisienses in pecunia numerata . De quibus tenuerunt se pro pagatis coram nobis , renunciantes omni exceptioni non numerate pecunie . Preterea domina Johanna vidua relicta defuncti Ade de Genci militis , et domicella Agnes uxor dicti Theobaldi in nostra constituti presencia , juraverunt coram nobis sponte , tactis sacro sanctis Evangeliis , scilicet dicta Agnes de voluntate dicti Theobaldi mariti sui , quod in dicto manerio ratione dotis , donationis propter nucias , conquestus , elemosine , hereditatis seu quaque aliqua alia ratione , nichil de cetero reclamabunt . . . Preterea dictus Theobaldus promisit coram nobis sub debito juramento se garantizaturum dicte Domui , dictum manerium contra omnes ; et quantum ad premissa facienda , implenda et fideliter observanda , tam dicti armigeri quam memorate mulieres supposuerunt se juridictioni nostre ipsos transferre contigerit . In cujus rei testimonium sigillum nostrum presenti scripto , ad instanciam dictorum armigerum et mulierum , duximus apponendum . Datum anno Domini Mº CCº sexagesimo , mense julii .
Universis presentes litteras inspecturis , Johannes dictus de Chambliaco , maior communie Pontisare et ejusdem loci pares , videlicet Ascelin Picor , Symon Juvenis , Herbertus Dollarius , Petrus Marescallus , Galterus Pilon , Petrus de Confluencio et omnes alii , salutem in Domino . Notum facimus quod in nostra presentia constituti Johannes de Ruella , burgensis Pontisare et Odelina ejus uxor , recognoverunt se vendidisse et in perpetuum quittavisse Domui Dei Pontisarensi , manerium quod dicti Johannes et Odelina habebant et emebant a domino Roberto dicti Latruie milite , sitam in vico Pontis inter portam dicti Pontis ex una parte et domum Johannis Lullier ex altera . In cujus testimonium presentibus litteris sigillum communie Pontisare fecimus apponi . Actum anno Domini Mº CCº sexagesimo , mense augusto .
Noverint universis ad quos presentes littere pervenerint quod ego Theobaldus de Genciaco domicellus , pro me , Adam et Petro de Genciaco filiis domini Ade de Genciaco militis , domicellis , cognatis meis , volo et approbo venditionem quam Johannes de Ruella et Odelina uxor ejus fecerunt Domui Dei de Pontisara . . . et recognosco me recepisse pro me , uxore mea , domina Johanna matre predictorum cognatorum , ac etiam pro eisdem cognatis meis , viginti quinque libras parisienses . . . Actum anno Domini Mº CCº LXº mense januarii .
Ego Renaldus de Morangle miles . Notum facio universis presentes litteras inspecturis quod ego laudo et approbo vendicionem quam Johannes de Ruella et Odelina ejus uxor fecerant Domui Dei de Pontisara de quodam manerio . . . quod tenebant à Theobaldo de Genci armigero et liberis domini Ade de Genci ad quinque denarios censuales . . . Ut autem predicta rata et inconcussa permaneant in posterum , presentes litteras sigilli mei munimine feci roborari . Datum anno Domini Mº CCº LXº mense januarii .
Universis presentes litteras inspecturis Richardus de Chambliaco Major et socii sui Odo Coubree , Gilo Juvenis , Johennes de Ruella , Aden Potin , Richardus de Locis , Johennes Draperius , Johennes dictus Messent , et omnes alii pares communie de Pontisara salutem in Domino . Noveritis quod in nostra presentia constituti Stephanus dictus de Fonte et Agnes ejus uxor recognoverunt se vendidisse et in perpetuum quitavisse Illustrissimo Domino Ludovico Dei gracia Francie Regi pro sexaginta quatuor libris par . suis quitis , de quibus se tenuerunt coram nobis plenarie pro pagatis in pecunia numerata Quatuor L . p . augmentati census siti supra duas plateas sitas inter Domum Dei Pontisarensis ex una parte et domum que fuit Petri dicti Juvenis ex altera . Tenendas , habendas ac etiam possidendas dicto Illustrissimo Domino Ludovico Dei gracia Francie regi vel ab ipso causam habentibus jure hereditario libere quiete pacifice et imperpetuum sine contradictione vel calumpnia dictorum St . et Agnetis ejus uxoris aut eorumdem heredum et ad faciendam ex inde , salvo jure dominico , suam pleniter voluntatem . Promiserunt Stephanus et Agnes ejus uxor fide prestita corporali coram nobis , quod contra hujusmodi venditionem & quitationem ratione hereditatis , conquestus , elemosine , quocumque jure sui quoquomodo vel aliquatenus super promissis competenti , per se aut per alios de cetero non venient in futurum . . . Et quantum ad hec tenenda et firmiter adimplenda dictus St . et Agnes ejus uxor se et omnia bona sua mobilia et immobilia presentia et futura ubicumque sint supposuerunt juridictioni majoris et parium communie de Pontisara penitus et expresse . In cujus rei testimonium et muniminem nos ad petitionem dictorum St . et Agnetis ejus uxoris sigilli communie de Pontisara ad causas munimine presentes litteras fecimus communiri . Actum anno Domini Mº ducentesimo sexagesimo primo , mense jugnio .
Ego Philippus de Tria miles Notum facio omnibus presentes litteras inspecturis quod ego laudo et approbo venditiones quas fecerunt Excellentissimo Dno Ludovico Dei gratia regi Francorum Paganus Draparius et Juliana ejus uxor , Symon dictus Juvenis et Agnes ejus uxor , burgenses Pontisarenses , de duobus domibus que movebant de feodo meo , sitis Pontisare in vico Pontis Pontisare in loco ubi nova Domus Dei Pontisare constructa est ; et etiam escambium quod fecit dicto Domino Regi Johannes de Chambli de quadam domo contigua duabus domibus antedictis . Quittans dicto Domino Regi omnes census et quidquid juris et dominii in dictis domibus habebam vel habere poteram , et hoc mediantibus quinquaginta libris parisiensibus quas propter hoc a dicto Domino Rege me recepisse recognosco in pecunia numerata michi tradita et soluta . Promittens firmiter fide super hoc prestita corporali quod . . . dictas domos contra omnes dominos qui jus sive dominium aliquod in dictis domibus reclamare vellent usque ad Dominum Regem Francie garantizabo et procurabo erga uxorem meam quod ipsa omnia et singula in litteris hiis contenta laudabit et acceptabit , sub sigillo curie Paris . , patentibus litteris ipsius curie apposito , et ea datione fidei roborabit . In cujus rei testimonium sigillum meum duxi presentibus litteris apponendum . Actum anno Domini Mº CCº LXº Iº mense julio .
Ne mundo labili labantur hominum facta labilium , à scriptura non labili firmum debent recipere firmamentum . Notum sit presentibus et futuris quod ego M . de Montemoriaco pro salute anime mee et uxoris mee et omnium antecessorum meorum et filii mei , masuram Radulfi comitis in perpetuam dedi eleemosynam Domui Dei de Pontesia libere et quiete ab omni inquietatione , et ut firma fiat illa donatio , presentem cartulam sigilli mei munimine confirmavi . Actum publice in domo Roberti de Ponte , istis astantibus : Matheo de Lislete ; Odone Drapario ; Ricardo fratre ejus ; Roberto de Ponte ; Magistro Radulfo capellano ejusdem domus ; Thoma magistro ejusdem domus ; et Willelmo de Moncie . Anno ab Incarnatione Domini 1204 .
Universis presentes litteras inspecturis officialis curie Parisiensis salutem in Domino . Notum facimus quod coram clerico nostros jurato cui fidem adhibemus ad hoc , à nobis specialiter destinato , constituta nobilis domina Aalipdis , uxor viri nobilis domini Philippi de Tria militis , asseruit quod dictus dominus Philippus maritus ejus , per suas patentes litteras laudaverat et approbaverat vendiciones quas fecerunt Excellentissimo Domino Ludovico Dei gracia Regi Francorum Paganus Draparius et Juliana ejus uxor , Symon dictus Juvenis et Agnes ejus uxor , burgenses Pontisarenses , de duabus domibus que movebant de feodo ipsius domini Philippi , sitis Pontisare in vico Pontis Pontisare , in loco ubi nova Domus Dei Pontisare constituta est , et etiam escambium quod fecit dicto domino Regi Johannes de Chambli de quadam domo contigua duabus domibus antedictis , prout hec omnia et alia in litteris dicti domini Philippi super hoc confectis pleniter contineri dicebat . Promittens voluntate spontanea , non coacta , fide data in manu dicti nostri clerici jurati , quod contra laudacionem , permutacionem et vendictionem predictas racione dotis dotalicii sive donacionis propter nuptias aut alio quoque modo per se vel per alium non veniet in futurum , et quod in domibus supradictis nichil juris seu dominii per se vel per alium de cetero reclamabit , subiciens se quantum ad hoc juridictioni Curie Parisiensis . Sicut hec omnia idem clericus noster juratus cui fidem adhibemus , nobis retulit viva voce . Datum anno Domini Mº ducentesimo sexagesimo primo , mense julio .
Universis presentes litteras inspecturis Dnus Gaufredus de Capella miles salutem in Domino . Noveritis quod nos quandam domum nostram sitam apud Maisieres cum omnibus suis pertinenciis proventibus et redditibus que habebamus et habere poteramus quacumque ex causa , et omnen terram arabilem sitam apud Maisieres cum omnibus juribus et pertinenciis suis quam habebamus a Johanne de Charz dicto Galois armigero que tenebamus in feodum a domino Odone de Centumnucibus milite , insuper et feodum quem Henricus de Puteolis tenebat a nobis , vendidimus . . . rectori priorisse fratribus et sororibus Domus Dei de Pontissara . . . pro ducentis et viginti libris parisiensibus . Ita quod dicti rector , priorissa , fratres et sorores annuatim solvent predicto Johanni de Charz sexaginta solidos parisiens , in octabis festi Omnium Sanctorum quamdiu vivit domina Emelina neptis nostra uxor quondam Petri de Charz militis , et post decessum ipsius Margarete ? a solutione dicte pecunie perpetuo liberi sint et immunes . De quibus ducentis et viginti libris nos predicti Gaufredus integre tenuimus pro pagatis . . . In cujus rei testimonium presentes litteras fieri fecimus et sigillo nostro muniri . Datum Parisius in domo nostra anno Domni Millº CCº LXº VIº die lune in vigilia beati Andree apostoli .
Robertus divina miseratione Aurelianensis episcopus , universis presentes litteras inspecturis salutem in Domino . Noveritis quod in nostra presentia constituta nobilis domina Margareta uxor nobilis viri Gaufridi de Capella militis de voluntate et assensu predicti Gaufredi , quidquid juris ipsa domina habebat in domo et terris et aliis quibuscumque rebus in parochia de Herovilla et nominatim in feodo quod fuit Henrici de Puteolis , que omnia Johannis de Charz armiger dictus Galois dicto Gaufrido et dicte domine tradiderat et assignaverat nomine permutationis , in feodo Odonis de Centumnicibus militis siti , magistro et fratibus Domus Dei de Pontisara quitavit penitus et dimisit et venditionem magistro et fratibus a dicto Gaufredo marito suo precio undecim viginti libris parisiensibus . . . ratam habuit . . . Anno Domini Millº CCº LXº sexto die Sabbati ante festum B . Nicholai hyemalis .
Universis presentes litteras inspecturis vicarius Rothomagensis archiepiscopi in Pontisara et Vulcassino Francie , salutem in Domino . Notum facio quod quod in nostra presentia constitutus Odo dictus de Centum Nucibus miles et domina Johanna ejus uxor tunc de parochia ejusdem loci , Parisiensis dyocesis , recognoverunt quod cum nobilis vis dominus Gaufridus de Capella miles et domina Margareta ejus uxor vendidissent magistro et priorisse . . . Domus Dei de Pontisara quemdam feodum cum uno retrofeodo quos tenebant et possidebant a predicto domino Odone milite , apud villam que gallice dicitur les Mesieres , scilicet tam in terris arabilibus , censibus , redditibus , hostisiis , justiciis , campipartibus , domibus , quam aliis quibuscumque rebus , dicti Odo et Johanna venditionem et quitationem dictis religiosis a domino Gaufredo et ejus uxore factas de rebus premissis ratas et firmas habent . . . et tactis sacrosanctis evangeliis et voluntate spontanea promiserunt quod . . . nichil de cetero reclamabunt . . . et quantum ad premissa fideliter et firmiter observanda se nostre juridictioni supposuerunt , ubicumque contigerit ipsos seu alterum ipsorum translerre domicilium vel personam . In cujus rei testimonium . . . presentibus litteris sigillum curie Pontisare duximus apponendum . Actum anno Domini Mº CCº LXº sexto , mense septembris decembris die Jovis post octabas S . Nicholai hyemalis .
Universis presentes litteras inspecturis Matheus dominus Montis Morenciaci miles salutem in Domino . Notum facio universis quod ego de voluntate et assensu Johanne uxoris mee venditionem et quitationem quas nobilis vir Gaufredus de Capella miles et Margareta ejus uxor fecerint magistro . . . et sororibus Domus Dei de Pontisara de quodam feodo cum omni jure et dominio qne habebant apud villam que vulgariter dicitur Les Mesieres videlicet tam in sexdecim arpentis terre arabilis vel circiter , de suo dominio , & in campiparte sextris viginti et tresdecim arpentis terre vel circiter , et in duodecim solidis circiter paris , annuicensus , & quatuorhostisiis vel circiter quarum quilibet debet unum sextarium avene et duos capones ad Natale Domini & quoddem rasarium frumenti et unum agnum ad Pascha , et culcitum et saccum et duas corvatas in anno , et in medietate justicie totius ville et in domibus suis propriis , etin quodem retrofeodo quod Henricus de Puteolis tenet , quam in aliis quibuscumque rebus , quod feodum tenebant ab Odone de Centum Nucibus milite . . . . laudo et approbo . . . promittens per legitimum creantum meum quod contra predictam venditionem non veniam in futurum . . . Ut autem predicta rata et inconcussa permaneant , presentes litteras sigilli mei munimine roboravi . Datum anno Domini Mº CCº LXº septimo , mense junii .
Notum sit presentibus et futuris quod domina Aelais de Sanctolio dedit et concessit pro salute anime sue , in remedio animarum antecessorum suorum , Deo et S te Marie , et Domui Hospitalis pauperum Pontisare , novem sextarios bladi in granchia sua apud Gerincort , reddendos infra mensem Augusti , tenendos et possidendos in perpetuam elemosinam , et permanentem Domui predicte et pauperibus et aliis ibi clericis et laicis cohabitantibus . Hoc autem donum concessit Galterus de Sanctolio filius ejus et Beatrix filia ejus et maritus suus domnus Ricardus de Bacelmont . Domnus etiam Hugo de Bouconviller frater et Eremburga soror predicte Aelays hoc concesserunt , fidejussoribus autem istis de garantizando : domino Ricardo de Bacealmont , et Beatrice filia predicte Aelays , uxore ipsius Ricardi , et domina Eremburga sorore domine Aelays . Hugone preposito de Gerincourt . Ric s Achard s Richardo Cementario . Drocone de Boissi . Galterio de Cruce . Hermano Cresperel . Petro de Grandino . Ricardo filio maioris , hospitibus domine Aelays de Gerincourt , omnibus fidejussoribus , tali modo quam aliis predictis , quod si controversia vel querela evenerit de elemosina detinenda vel retrohabenda vel perturbanda quum ad statutum terminum solvatur , ipsi fidejussores prescripti singulis annis elemosinam prenominatam reddent , quousque Domui Dei et cohabitantibus lucide deliberetur propria manu servientium in domo recipienda . Et ut hoc ratum et irrevocabile permaneat Domui et confratribus insempiternum , Ego Theobaldus de Maldestour et frater eius nepotes predicte Aelays , domini feodi de quo elemosina movet , pro veritate doni commemoranda et dono potius conservando , sigillorum nostrorum appensione presentem paginam confirmamus . Actum est ab Incarnatione Domini Mº CCº VIIIº mense junii .
Universis presentes litteras inspecturis magister Landericus decanus christianitatis de Bellomonte super Ysaram salutem in Domino . Noverint universi quam domicella Aalidis quondam uxor defuncti Petri de Croy armigeri in presencia nostra constituta asseruit et recognovit coram nobis quod Petrus de Croyaco ejus filius armiger religiosis mulieribus abbatisse et conventui Sti Antonii juxta Parisius vendiderat & in perpetuum quitaverat res infericus scriptas . . . videlicet unum arpentum vinee In quibus rebus venditis predicta Aalidis suum doarium sive conquestus de Petro defuncto ejus marito , patre dicti Petri venditoris habere dicebat quod quidem doarium . . . ipsa Aalis sponte concessit . . . In cujus rei testimonium . . . sigillum nostrum dignum ducimus apponendum . Actum anno Domini Mº CCº LXº octavo mense januarii .
Universis presentes litteras inspecturis Johannes de Campaniis miles , salutem in Domino . Notum facimus quod cum Petrus de Croiaco armiger vendidit . . . conventui Sti Antonii juxta Parisius vineam de Clauso continentem circiter unum arpentum . Item dimidium arpentum prati subtus ipsam vineam . Item campipartem trium jornalium & dimidium terre et feodum de Wagnero quod Robertus de Montigniaco tenet ab ipsis religiosis , que omnia dictus Petrus a nobis in feodum tenebat , nos venditionem . . . concedimus in manu mortua . . . sine aliqua redevencia et alio onere quocumque , salvis tunc tredecim den . annui redditus ecclesie de Campaniis debitis , in quibus nullum jus habemus . . . et garantizabimus contra fratres & sorores nostros . In cujus rei testimonium sigillum nostrum presentibus apposuimus . Datum anno Domini Mº CCº LXº octavo , mense januarii .
LUDOVICUS Dei gratia Francorum Rex . Notum facimus universis tam presentibus quam futuris quod nos divini amoris intuitu et pro remedio anime nostre ac inclite recordationis regis Ludovici genitoris nostri et Regine Blanche genitricis nostre ac aliorum predecessorum nostrorum , Domui Dei de Pontysara concessimus quod in terra et feodis ac retrofeodis nostris possit in posterum usque ad centum libras annui redditus justo titulo emptionis seu donationis aut alio quocunque justo modo acquirere . Et sic tam hujusmodi acquirenda quam etiam ea que jam in terra feodis et retrofeodis nostris predictis justo modo et licito acquisivit et pacifice possedit , imperpetuum tenere ac pacifice possidere que ea extra manum suam ponere non cogatur . Retentis nobis et nostris successoribus in predictis omnibus juribus , justiciis et redebentiis nostris et etiam salvo jure in omnibus alieno . Preterea placet nobis et volumus quantum in nobis est ut in dicta Domo Dei non plures sorores velate existant quam tresdecim aut ad plus quatuordecim que ibidem Deo et pauperibus famulentur et de bonis ipsius Domus sicut bonum fuerit sustententur . Quod ut ratum et stabile permaneat in futurum , presentibus litteris nostrum fecimus apponi sigillum . Actum Parisius anno Domini millesimo ducentesimo sexagesimo nono , mense martio .
Universis p . l . i . Officialis curie Parisiensis s . in . D . Notum facimus quod coram nobis constituti Annetus dictus Patou de Sancto Lupo et Petronilla ejus uxor asseruerunt quod ipsi habebant de conquestu suo apud Sanctum Lupum quandam domum cum jardinio in vico qui dicitur Vicus subtus Furnum , contiguos ex una parte domui Foucaudi filii quondam defuncti Huberti dicti Poncet et ex altera domui Agnetis uxoris Luce Coci , in censiva domini Johannis de Noento militis , oneratos in decem et octo sextarios vini reddendos annuatim , videlicet priori de Bosco Sancti Petri duodecim sextarios et Domui Dei de Pontissara sex sextarios in vindemiis , ut dicebant . Quam masuram seu domum , cum jardino , prout se comportat ante et retro in longitudine et latitudine , cum vinea retro domum existente dicti Annetus et Petronilla recognoverunt in jure coram nobis , spontanei non coacti , et ex eorum certa et mera consciencia , se dedisse et in perpetuum concessisse donationem factam inter vivos in puram et perpetuam elemosinam et sine spe revocandi post mortem ipsorum Anneti et ejus uxoris , Domui Dei de Pontissara . . . volentes quod Domus predicta ex nunc plenariam faciat voluntatem de quadam platea sita in jardino dicte domus , videlicet de fossato quod est prope magnam pirum usque ad domum dicti Foucaudi , prout illa platea se comportat , usque ad hayam que est versus domum Luce predicti . . . Et expresse concesserunt quod quemcumque alterum ipsorum decedere contigerit , dicta Domus Dei se juvare possit de medietate cujusdam granchie que est in masura predicta , una cum superstite dictorum Anneti et ejus uxoris ; et si placeat rectori , priorisse , seu fratribus et sororibus dicte Domus Dei , quod super dicta granchia edificare valeant . . . Datum anno Domini Mº CCº septuagesimo , die Lune post dominicam qua cantatur Letare Jerusalem .
Universis p . l . i . Vicarius . . . Reginaldus dictus Furnerius et Alipdis ejus uxor tunc de parochia de Herouvilla , recognoverunt se dedisse magistro . . . et sororibus Domus Dei de Pontisara quandam peciam terre continentem medietatem dimidii quarterii terre , sitam apud Macerias in territorio quod vocatur Maillet ? juxta terram Galteri filii Gile ex una parte et cortillum predictorum religiosorum ex altera . . . Datum anno Domini Mº CCº septuagesimo primo , mense februarii , die sabbati post octabas Purificationis Beate Marie Virginis .
Universis p . l . i . Vicarius . . . Odo dictus de Petralata burgensis Pontisare , et Juliana ejus uxor tunc de parochia Beate Marie Pontisare , recognoverunt se dedisse in puram et perpetuam elemosinam magistro . . . et sororibus Domus Dei Pontisarensis duos solidos parisienses annui census quos habebant super quadam domo dicte Domus Dei , que fuit defuncti Johannis Sanxonis . . . Preterea recognoverunt se vendidisse predictis magistro . . . quinque solidos et sex denarios census cotagii , pro sexaginta quindecim solidis paris . de quibus se tenuerunt pro pagatos , quos vero quinque solidos et sex denarios census dicti Odo et Juliana dicebant se habere et percipere singulis annis in Caveteria Pontisare videlicet duos solidos super domum Johannis dicti de Colle ad Pascha Domini , duos solidos super domum Johannis le Hordier que fuit ut dicitur Guillelmi le Hordier , et decem et octo denarios super masuram seu domum Galteri dicti Pillon , que domus fuerunt quondam Moriend Grosse teste ut dicitur . . . Datum anno Domini millesimo ducentesimo septuagesimo primo , mense marcii , die mercurii post dominicain qua cantatur Reminiscere .
Universis p . l . i . Officialis curie Parisiensis s . in . D . Notum facimus quod cum inter fratres priorissam et sorores Domus Dei de Pontisare ex una parte et Adam dictum Amicum Dulcem et Petronillam heredes Anneti dicti Patoul de Sancto Lupo , defuncti , quondam avunculi eorumdem , et Gaufridum dictum de Perchei maritum dicte Petronille ex altera , contentio verteretur super ea petitione quod iidem heredes . . . in quadam masura seu domo cum jardino apud Sanctum Lupum . . . jus proponebant se habere , prout asserebant coram nobis ; tamdem dicti Adam , Gaufridus et Petronilla in nostra presencia constituti recognoverunt quod omne jus et omnem actionem quam habebant . . . eisdem fratribus et sororibus pro tringinta solidis parisiensibus cesserunt . . . Datum anno Domini Mº . CCº lxxmo quarto die martis post Jubilate .
Omnibus presentes litteras inspecturis Landericus decanus de Bello monte super Isaram et presbiter S . Martini de Chambliaco Belvacensis dyocesis salutem in Domino . Notum facimus quod in nostra constituti presentia Petrus de la Boue ou de la Bove ? et Maria ejus uxor recognoverunt se vendidisse concessisse & quitasse imperpetuum , pari assensu et voluntate pro communi utilitate sua , magistro & fratribus Domus Dei de Pontisara pro quadraginta solidis parisiensibus de quibus eisdem satisfactio fuit plenarie in pecunia numerata , prout dicti P . et M . ejus uxor coram nobis confessi sunt , campipartem trium jugerum terre arabilis que terra sita est juxta Noam Sti Germani es Aious , de quibus jugeribus Johannes de Mellento tenet unum , Herbertus Bouche alterum , liberi Galteri de Buteri reliquum , tenendam & possidendam dictam campipartem in perpetuum libere quiete et pacifice sine retributione aliqua , servitio aliquo , seu dangerio alicujus , dicto magistro et fratribus Domus Dei absque ulla reclamatione dicti Petri de la Boue ou de la Bove et dicte Marie ejus uxoris , ac etiam heredum eorumdem . Dicta vero Maria de cujus hereditate dicta campipars trium jugerum erat , coram nobis personaliter constituta , dictam venditionem voluit , laudavit et concessit . Promiserunt autem , fide media in manu nostra prestita , dictus Petrus et Maria ejus uxor quod contra hujusmodi venditionem , concessionem et quitationem ratione hereditatis , ratione dotis seu dotalitii , seu aliqua ratione alia que sibi vel heredibus suis posset prodesse , et magistro et fratribus Domus Dei de Pontisara obesse , per se vel per alios non venient in futurum . Et quod nichil in dicta campiparte trium supradictorum jugerum terre de cetero reclamabunt , nec facient reclamari . Et ut hec venditio firma et stabilis permaneret in posterum , presentes litteras ad petitionem partium sigilli nostri munimine reddidimus roboratas . Actum anno Domini Mº CCº sexagesimo quinto , mense junii .
Omnibus presentes litteras inspecturis , Thomas penitenciarius ecclesie Belvacensis , Robertus prior de Acimonte , Bartholomeus de Ponte clerici , salutem in Domino . Cum inter viros religiosos Abbatem et conventum de Marchesio Raduphi ordinis Premonstratensis , Rothoma gensis dyocesis , ex una parte , et magistrum , priorissam , fratres et sorores Domus Dei de Pontisara ex altera , esset controversia super jure possessionis et proprietatis pressorandi vindemiam cujusdam vinee site apud Campanias que vocatur Dame Aye , continentis unum arpentum vel circiter ; de qua controversia electi erant a partibus predictis videlicet nos magistri Bartholomeus de Ponte et Robertus prior de Acimonte ordinis Sancti Augustini , nobis Thome penitenciario Belvacensis tercio communiter electo , ita quod arbitrium seu ordinatio nostra cum predictorum robur firmitatis obtineat , sub certa pena , prout in litteris dictarum partium plenius continetur , dicti que Bartholomeus et Robertus , lite coram ipsis legitime contestata super premissis , jurato que de calumpnia , testibus hinc inde receptis , et ipsorum attestationibus publicatis , cum dicti Bartholomeus et Robertus in unam non possent sententiam convenire , ad nos recursum habuerunt . Nos vero , arbitri predicti , tandem de consensu dictorum religiosorum de Domo Dei , et fratris Johannis Canis procuratoris Marchesii Radulphi , ordinamus quod dicti religiosi de Marchesio Radulphi pro pressoragio de quo agitatur et nomine pressoragii solvent in festo Beati Michaelis singulis annis apud Campanias dictis religiosis de Domo Dei quatuor solidos parisienses , et pro quolibet anno quo vel quibus debuit poni in manu nostra pressoragium de quo agitur , quatuor solidos parisienses , de quo pressoragio erga alios defendere debent dictos religiosos de Marchesio Radulphi dicti religiosi de Domo Dei . Datum apud Pontisaram anno Domini Mº CCº LXX mo sexto die Lune post Ascensionem Domini .